Aastate jooksul oli täienenud seadusandlus. Praegu kehtivate seaduste  kohaselt saab eraõiguslik juriidiline isik tegutseda ainult vastava juriidilise isiku liigi kohta käiva seaduse alusel. Riiklik VEB Fond loodi Riigikogu otsuse alusel. Hiljem pole vastu võetud mingisuguseid täiendavaid otsuseid, mis määraksid Riikliku VEB Fondi uue juriidilise eksisteerimise vormi. Et mitte lasta end kanda sundlikvideeritute nimekirja, pidi Riiklik VEB Fond 01.10.1998. a määratlema, millise eraõigusliku juriidilise isiku vormina ta hakkab edaspidi tegutsema. Riiklik VEB Fond otsustati reorganiseerida Sihtasutuseks VEB. 22.03.1999 kanti Sihtasutus VEB registrikoodi 90005395 all Eesti Vabariigi mittetulundusühingute ja sihtasutuste registrisse.